rlitschk/wikidir huggingface dataset:
De Odyssee (griachisch: Oδύσσεια, Odýsseia) is nemn da Ilias as zwoate am griachischn Dichta Homer zuagschriamne Epos. Im spadn 8. Joahundat v. Kr. niadagschriem, gheat de Odyssee zua de ejjtastn unn eiflussreichstn Weak vo da omndländischn Litaradua. Se schuijdat de Omnteia vo Odysseus, dem Keenig vo Ithaka, unn de vo seine Gfäatn auf da Hoamkea ausm Trojanischn Kriag. In vuijn Sprochn is da Bgriff „Odyssee“ zuaram Synonym fia longe Iafoatn woan. Mit da Oruafung vo da Musn bginnt de – noch da Ilias vo Homer – ejtaste Dichtung vo da omndländischn Litaradua: In da Iabasetzung vo Johann Heinrich Voss ausm Joa 1781 hoaßn de Eigongsveas vo da Odyssee a so: Sage mir, Muse, die Taten des vielgewanderten Mannes, Welcher so weit geirrt, nach der heiligen Troja Zerstörung, Vieler Menschen Städte gesehn und Sitte gelernt hat, Und auf dem Meere so viel unnennbare Leiden erduldet, Seine Seele zu retten und seiner Freunde Zurückkunft. Aber die Freunde rettet' er nicht, wie eifrig er strebte; Denn sie bereiteten selbst durch Missetat ihr Verderben: Toren! welche die Rinder des hohen Sonnenbeherrschers Schlachteten; siehe, der Gott nahm ihnen den Tag der Zurückkunft. Sage hievon auch uns ein weniges, Tochter Kronions. In 12.200 soijchana Hexametaveas, de
Unta Vandalismus, oda aa Wandalismus gschrim, fasched ma des foikomen unnedige und sinlose Kaputmochn fu Sochan. Im rechtlichn Sin is des a komplet nuzloses Kaputmocha fu fremde Sochan, oiso ned foalessig oda wai ma si bereichan wü, owa a koa Terrorismus, dea damid auf iagendwöche politischn Sochan aufmeaksaum moch wü, sondan oafoch aso, wai oan fad is und wai ma bled is. S Woat Vandalismus beziagt si auf n geamanischn Schdaum fu de Vandaln, de aungeblich bsondas brutal und agressif woan. De Psichologi hod im Vandalismus doch a razionale Beweggründ aussagfundn, wia zum Baischbü, das ma wen imponian wü, das ma si an wen rechn wü, oda das ma oafoch a Ventü braucht, damid ma seine agressifn Tendenzn wo aussilossa kau. Maunchmoi kau da Auntrib fian Vandalismus a fu aundare Weatfoaschdelungen kema, des hoast, das dea, wos iagend wos kaput mocht, de Soch aundas beweat oda schlechda fint, ois wia dea, dea sogt, des woa jez Vandalismus. Im religiesn Bereich woa des zum Baischbü bai de Büdaschdüama (Ikonoklasten) da Foi, de ned woitn, das da Heagod in am Büdl doagschdöd wiad, und desweng soichane Molarain (Ikonen) kaput gmocht haum, a waun s sogoa fia an unreligiesn Mensch an kinstlarischn Weat
A Autokennzeichn is a Registrierungsnumma, de wos a jeda, der wos a Auto oda a ondas Groftfohrzeig fohrd, vom zuaständing Stroßnvakeasomt griagt. De Numma findt ma donn im Regista, im Zualossungsschein und af de Schüidln am Auto wieda. Soichane Schüidln muaß ma fest mi'n Auto vabinden und meistns vorn und hintn am Auto auffiduan du matz. Fir monke ondan Ortn vo Fohrzeig', zum Beispüi fir Motorradln, und in monke Lända braucht ma owa netta a so Schüidl auffiduan (meistns hintn). Womma s'Schüidl söim mant, sogt ma stod Autokennzeichn oft a Nummanschüidl oda Nummandofü. Obsotz af Tirolisch: Die sprochgeschichtliche Entwicklung hot in Siidtirol bewirkt, dass man hait firn Autokennzoachn meistns „Targa“ sogg, wos ausn Italienischn kimmp. Die Bestonttoale va die Fohrzaige hom in Siidtirol in der Regl ober a Pezeichnung, de aa in ibrign taitschn Sprochraum iblich isch. As italienische „targa“ kimmp ausn germanischn Bereich (laut an italienischn Werterpuach ausn Oltfränkischn). Vawondt mit den Wort sein englisch target (Zielscheibm) unt taitsch Tartsche (vgl. in der taitschn Wikipedia).
S' Liacht is scho ois Wortursprung s' ois Entscheidende in da Photographie. In dem Zsammhang ko mas unta am Haffa vo Gsichtspunkt eiteiln. S' Liacht is dea Teil vo de elektromagnetischn Strahln, den da Mensch mim Aug seng ko. A de meistn photographischn Vafahrn benutzn den gleichn Anteil aus da Strahlung, oafach, wei ma Buidl mecht, de so ausschaung, wias da Photograph sejba wahrgnumma hod. Photographisch intressant han aba a anderne Bereiche vo Strahlung, in da künstlerischn Photographie hod vor allem s' nahe Infrarot a Bedeitung, fia wissenschaftliche Aufnahma a as ferne Infrarot, as Ultraviolet und'd Röntgenstrahlung. Streng gnumma is des ois koa Photographie, wei des Wort bziagt se ja aufs Liacht und domid auf an sichtbarn Teil vo da Strahlung. So gseng gibts drei Situationa, in dene se a Photograph befindn ko: S'werd mit dem Licht photographiert, des oafach scho do war. Des is zum Beispui bei Landschaftn a so, a bei Stadtansichtn im Dunkln, mit am vorhandnen Kunstlicht. In dem Zsammhang spricht da Fachmo a vom Available Light (englisch fia vorhandns Liacht). Wobei mit Available Light eha a Situation gmoant is, wo fast scho nimma gnua Liacht vorhandn is, ma aba mit entsprechendm Können und Ausrüstung trotzdem no
Zdob şi Zdub (in da kirillischn Schreibweis: Здоб ши Здуб) is a moldawische Musikgruppn, de wos Hardcore-Punk, Hiphop und tradizjonelle Musi aus eanara Hoamat, oiso voa oim Zigeinamusi, midanaunda kombinian. De Gruppn gibts seit'm 1994a-Joa. Wia Moldawien 2005 s'easchte Moi beim Eurovision Song Contest midgmocht hod, woan Zdob şi Zdub de easchtn Vatreta vu eanam Laund und haum glei an sextn Plotz eigsunga. Eana Liadl hod Bunica bate doba ghoaßn ("d'Oma schlogt de Trommi"). Wias augfaunga hom, haums nu weniga de tradizjonelln Elemente eibaud ghobt und aa nu auf Russisch gsunga. Um 1998 umanaund haums daun vastäakt mi'm Crossover augfaunga, und seitdem singans fost netta nu auf Rumänisch. Seitdem is de Gruppn vü ummanaundagroast und hod dabei aa schau in Deitschlaund und Hollaund Auftritte ghobt, und natiali in eanara Heimat, in Rumänien, da Ukraine und in Russlaund. Außadem sans schau ois Aufwäamband fia d'Red Hot Chili Peppers und Rage Against The Machine auftretn; fia eana easchte Best-Of-CD ("Ethnomecanica"), haums mi'm Hubert von Goisern a neiche Veasion vu Koa Hiatamadl aufgnumma. "Hardcore Moldovenesc" (Moldawischa Hardcore) "Tabăra Noastră" (Unsa Loga) "Zdubii bateţi tare" "Remix" "Agroromantica" "450 De Oi" (450 Lammpin) "Ethnomecanica" Hoamseitn MySpace Zdob si Zdub auf Tournee Thomas Winkler: Red Hot
De Ilias (oijdgriachisch : Ἰλιάς, heit Ιλιάδα) guit gmoahii ois as homerische Epos vom Trojanischn Kriag, oba da Kriag is do nua da voarausgsetzte Hintagrund fia de Ausanandasetzung zwischn am „Väijkafiaschtn“ Agamemnon unn am stäakstn Mo vom griachischn Heea, en Achilleus. Eanane menschlichan Voaziag, oba aa eanane Faila wean in da Ilias dogstejt. Zentrais Thema vo da Ilias is da vadeabliche Zoan vom Achilleus, dea wo aufgrund vo seina zeitweilign Woagarung, om Kompf deilznehma, stiamassi vui Achaier an Doud bringt. A zwoata Eazejjstrong innahoijb vo de Gsäng is da Kompf vo de Gedda parallel zua dem aufm Schlochtfejd. Athene is dobei auf da Seitn vo de Griachn, währand da Ares auf Seitn vo de Trojana gstondn is. Des Epos guit ois as ejtaste (eahoitane) Weak vo da griachischn unn domit aa vo da omndländischn Litaradua. Sei Niadaschrift wead in eppan auf de Zeit um 730 v. Kr. datiat; de Dischkuas dazua lossn do oba 50 bis 100 Joa Spuiraam - davoa oda dano. De oba ziemli gwies uma 20 Joa spada entstondane Odyssee, de womegli (aa des is ned unumschdriedn) von am ondan Dichta stommt, bschreibt de Ruckkea vom Odysseus aus am Trojanischn Kriag. De Ilias bginnt mit am so
De Biermösl Blosn is a boarische Musi- und Kabarettgruppn, de 1976 vo de Briada Hans (* 1953), Christoph (gnennt Stopherl, * 1959) und Michael Well (* 1958) gründet worn is. Da Nam Biermösl kimmt vom Beerenmoos, am Tei vom Haspelmoor im Landkroas Fiaschtnfejdbruck, des wo in an Flughafn und a Graffegruam umgwandelt wern hät soin. De Gruppm spuit boarische Voiksmusi mit politisch-satirisch Textn in boarischa Sproch. De Mitgliedq vo Biermösl Blosn stamman aus ana 17-kepfign Learafamilie ausm Dorf Günzlhofen bei Feastenfejdbruck. Ausm Kroas vo da Well-Familie kemman z. B. aa de Wellküren oda de Well-Buam. Sie spuin Instrumente wia Dudlsock, Oiphorn, Harfn oda Didgeridoo und singan eanane Gstanzln auf boarisch. Bekonnt worn sans 1981, ois sie „vasehentlich” zum Starkbieranstich auf'n Nockherberg eiglodn worn san und de CSU schoarf kritisiat hom. 1981 homs z Mainz an Feadapreis zum Deitschn Kloakunstpreis kriagt. In Bayern worn se seither bei da CSU und am Boarischen Rundfunk weniga gern gseng. 1990 warns mit am Gerhard Polt am Erfoigsalbum vo de Toten Hosen Auf dem Kreuzzug ins Glück - 125 Jahre Die Toten Hosen dabei. Da 1999 bayernweit bekannte Streit um de Errichtung vo am McDonalds am Irschenberg hod sie zu am Liad vom Irschenberg inspiriat.
De so gnenntn Homerische Hymnen san a Sommlung vo 33 Preisliadan auf antike griachische Gottheitn, Songgstoijtn unn oans "auf die Gastgeber". Ihrane Läng variiat vo nua a boa (da zwoate auf Demeter hot ledigli drei) bis 580 Vers beim Hermes. As Versmoß is wia bei de Epn vo Homer ausschliaßli da Hexameta, aa de Sproch is stoak o de homerischan Epn oglehnt. De Datierung is umschdriedn, de Hymnan derfatn oba im Laf mehrana Joahundat o vaschiadane Oat entstondn sei: Währand de ejjtastn vamutli scho im 7. Joahundat v. Kr., oijso boijd noch de Epn Ilias unn Odyssee aufzeichnat woan san, stomman de jingstn woij eascht aus hellenistischa Zeit. Monche vo de Gottheitn san mit mehrane Hymnan bdocht woan, so Demeter, Apollon, Aphrodite unn Hermes, dene je oana vo de sognenntn "via groußn Hymnan" gweiht is. In da Sekundärlitaradua variiat de Reihnfoijg vo de Hymnan aus vaschiadane Grind. De foijgande Auflistung findt se zum Beischbuij bei Karl Arno Pfeiff (sieg Litaraduaogomn): Auf Demeter (2 Hymnan, davo oa groußa) Auf Apollon (2 Hymnan, davo oa groußa) Auf die Musen und Apollon Auf Aphrodite (3 Hymnan, davo oa groußa) Auf Hermes (2 Hymnan, davo oa groußa) Auf die Allmutter Erde Auf die Mutter
As Geischtige Eigentum (engl. intellectual property, frz. propriété littéraire et artistique) isch a Sammelbezeichnung fir Patent-, Gebrauchsmuschter- Gschmocksmuschter- und Urheberrechte und a Begriff ausn Gewerblichen Rechtsschutz sowia Immaterialgiaterrecht. Folgende unterschiedliche und mitanonder konkurrierende Rechte werdn unterm Begriff "geischtigs Eigentum" zommengefosst: Urheberrecht (Schutz von kreativen Schepfungen) und vorwondte Schutzrechte Recht am oagnen Bild Gschmocksmuschter (Designs und Modelle) Patente Gebrauchsmuschter Sortenschutz (Pflanzenzichtungen) Holbleiterschutz bzw. Schutz von Topographien Marken Gschäftliche Bezeichnungen (Firmenkennzeichen und Werktitel) Geografische Herkunftsongoben Nomensrechte Gschäftsgeheimnisse Wettbewerbsrechtlicher Leistungsschutz Patentportal - Ibersicht ibern gewerblichn Rechtschutz Glossar - Wichtige Begriffe und die Erklärung dozua Links - Interessante und nitzliche Links z. B. zu olle Patentämter weltweit
A Agglomarazion oda a Boiungsraum, Boiungsgebiet oda Stodregion is a flächndeckend vabauds Gebied rund um on Kean vo ana gressan Stod, wos iwa d'Gmoagrenzn vo dera Stod aussegehd. Domid is a Agglomarazion eingdli nix ondas ois wia a Stod im geografischn (und ned politischn) Sinn. Entscheidnd is, doss zwischn de oazlna bebaudn Teil vo da Agglomarazion koane gressan Luckn san (ned meah ois wia 200 Meta). Es gibd monozentrische und polyzentrische Agglomaraziona. Monozentrisch hoassd, doss gnau oa Stodkean eihdeitig s'Zentrum vo dera Agglomarazion is. A Beispui warad zan Beispui d'Agglomarazion Minga. Polyzentrisch san Agglomaraziona, de wos meahrane Zentren hom, wo ma ned gnau song ko, wejchs's wichtigsde is. A guads Beispui is zan Beispui s'Ruhrgebiet, do ko koana song, des is etz d'Agglomarazion Essn oda d'Agglomarazion Dortmund oda so. Iwa d'Aggloamarazion ausse gehd d'Metropoiregion. Do drin san a gressane ländliche Gengd in da Näh van vabaudn Gebiet, de owa oiwei no eng mid'n Stodzentrum zommhenga, zan Beispui, wei de meisdn Leit duathi zan Oabatn pendln oda so. No a gressana Begriff is's Eihzugsgebiet. Do san olle Gengdn dobei, fia de wos a Stod da zentroie Punkt is, wos mid bstimmde Sochn vasoagd wean, de wos ma ned jedn Dog brauchd,
Da Schaden Heinz (* 29. Aprü 1954 in Graz) is a österreichischer Politika vo da SPÖ. Vo 1999 bis 2017 woara Buagamasta vo da Stod Soizburg in Östareich. Da Schaden hod in Soizburg Politikwissnschoft und Publizistik studiad. Im Joar 1981 hod a sein Dokta gmochd. Daun is a nu noch Wean gaunga, zum Studian an da Diplomatischn Akademie. Bis 1987 hod a duatn im Bauministerium gorwat, daunn is a wieda noch Soizburg zong. 1992 is a fid SPÖ in Gmoarot kumma und 1999 ois easchta Buagamasta nochn neichn Woirecht direkt gwöid worn. Am 7. Meaz 2004 is a mid 52 Prozent vo de Stimmen glei im easchtn Woigaung wieda gwöd wuan. Am 31. Juli 2017 hat a sein Rücktritt als Bürgermeister zum 20. September 2017 bekannt gebn. Die Amtsgeschäfte hat interimistisch da Vizeburgamasta vo da Stod Soizburg, da Harald Preuner übernumma. Offizielle Homepage vom Schaden Heinz Homepage vo da Stadt Salzburg derStandard.at: Salzburgs Bürgermeister Heinz Schaden tritt im September zurück. Artikel vom 31. Juli 2017, abgerufen am 31. Juli 2017.
A Politische Partei is a Gruppm vo Leid, de wos gleiche oda ähnliche politische Züle hom oda a gemeinsome Wöidaunschaung. S'Züi vo ana Partei is, daß s'politische Entscheidungen bestimmt oda zumindestns beeinflusst; zu dem Zweck vasuachts, daß s'bei Woin möglichst vüi Stimmen griagt, damid s'donn wichtige politische Ämta besetzn kau. Politische Partein ghern zu de Eirichtungen im politischn System, de wos zwischn am Stood und de Bürga vamittln. Af da an Seitn san s'dazua do, daß de Leid im Parlament und in da Regierung bessa kontrollierd wern: Wonn jetz ana ned de Politik mocht, de wos de Partei vor da Woi vasprochn hod, kau eam d'Partei nächsts Moi nimma afstöin. Und wonn de gonze Partei nimma des mocht, wos s'vasprochn hod, kau da Bürga nächsts Moi a ondane Partei wöin. Af da ondan Seitn hom s'owa a a umkehrde Funkzion: Partein sorng nämli durch eanane Vaonstoitungen und Werbung dafir, daß de Politik, de wos s'in eanane gwöidn Ämta mochn, bei de Parteimitgliada und drüwa hinaus a bei de ondan Leid akzeptierd wead. Wonn jetz de Parteimitgliada oda d'Leid insgesomt woin, daß a bestimmtes Problem in da Politik behondlt wead, kinnan s'des Intaresse afgreifn und eana Politik drauf ostimma. Im Gengsotz
Beck is a Handweaksberuaf mit ra langa Tradition. Da Beck vaorwat grundsetzli amoi Droad, moastns in da Foam vo Mej, des wo mit Wossa, Soiz und am Treibmiddl zuaram Doag griahd wead. Ea braucht fia manche Beckarein owa aa no andane Zuadodn wia Gwiaz, Fett und Oar. Treibmittl san beispuisweis Geam oda Sauadoag. Ausm gangana Doag bocht da Beck im Ofn nachad Brezn, Brod, Semmen, Kuacha und no an Haffa andas Zeig. Vom Beck untascheidn muass ma an Zuckabeck (Konditoa), wo a Spezialist fia siasse Backwoarn und a oagna Beruaf is. Bis ins 18. Joarhundat hods in Bayern, Preissn und Östareich no via Oartn vo Beck gem: Fost- oda Schwoazbeck (Droadbrod) Los- oda Weissbeck (Woaznbrod, Semmen usw.) Pfeffakuachabeck (Lebkuacha) Zuggabeck (Konditor) Commons: Beck – Sammlung vo Buidl, Videos und Audiodateien Zentralverband vom Deitschn Beckhandweak Schweizerischa Beck-Konditoanmoasta-Vaband Bundesinnung vo de Beck in Estareich
Da politische Bezirk Soizburg-Umgewung (Hochdeitsch Salzburg-Umgebung; monkmoi a Soizburg-Lond gnonnt) is da närdlichste Bezirk vom Bundeslond Soizburg. Gmoasom mid da Stod Soizburg iss da Flochgau. Soizburg-Umgewung is da Londbezirk mid de moastn Leid an Soizburga Lond. Da Bezirk grenzt schiager vo oie Seitn an de Stod Soizburg, ausser im Nordwestn, do grenzt d' Stod direkt an Freilassing (z' Bayern dränt). Im Noadn grenzt da Bezirk Soizburg-Umgewung an'n Bezirk Braunau am Inn, im Ostn a'n Bezirk Väcklabruck, im Siidostn is da Bezirk Gmundn (oie drei han in Owaestareich), im Sidn da Tennengau (Soizburga Lond), im Westn as Berchtsgoana Lond und gonz im Nordwestn da Londkroas Traustoa (oie zwo in owabayern). Im Bezirk gibs 37 Gmoan, davo drei Städ und seggs Morktgmoan. Oie Eihwohnazoin in dera Listn han vo da letztn Voikszälung am 1. Jänna 2022. Seekircha am Wallersee (Seekirchen am Wallersee) 11.001 Eiw. Bayerham (Bayerham), Brunn (Brunn), Fischtaging (Fischtaging), Hoiwastättn (Halberstätten), Huttich (Huttich), Kothgumprechting (Kothgumprechting), Kraiham (Kraiham), Mayerlechn (Mayerlehen), Marschoin (Marschalln) (KG), Medlham (Mödlham) (KG), Riad (Ried), Schmiading (Schmieding), Schmiadköier (Schmiedkeller), Schägumprechting (Schöngumprechting), Seekircha Lond (Seekirchen Land) (KG), Seekircha Morkt (Seekirchen Markt) (KG), Seewoicha (Seewalchen) (KG), Woidprechting (Waldprechting) (KG), Wias (Wies), Wimm (Wimm), Wimmsidlung (Wimmsiedlung), Zoasberg (Zaisberg) Owandorf ba Soizburg (Oberndorf
Bofesn, aa gschriemm ois Bavesn, Pofesn und ähnli, is a boarisch-östreichische Variantn vo Arme Ritter. Dafia wern zwoa oidbachane Scheim Weißbroud in Muich eigwoakt, in da Mittn mit Powidl gfuit, komplett in zuckadm, vaquirltn Oa gwendt und nachad in hoassm Schmoiz schwimmad aussabacha. Bofesn san friara tradizionej an Liachtmess bacha worn, wann de Deanstbotn eanane Herrschaftn wechsln ham derfn. Weils so guad schmeckan, gebts es heitzdog aa aussahoib vo da tradizionelln Haptsaison. Weils bei da Füllung aa no andane Variantn gebt, oiso Marmelad, oba aa Pikants, hoasst ma de Bofesn mid Powidl aa Zwetschgnbofesn. Des Wort Bofesn kannt entweda vum italienischn Pavese fia Schuid kemma, wos ma vo da Form her erklärn kannt. A andane megliche Herkumft waar de Zuppa pavese, wos a Fleischbriah mit Brodscheimm is, de wo aus da italienischn Stod Pavia kimmt. www.food-from-bavaria.de French toast recipe www.br-online.de - Bofesn mit Chili gfuid
Blosmusi hoaßt ma de Musi, de wo ausschliaßli oda iabawiagend mit Blosinstrumentn gmocht wead. Es gibt in Bayern und Soizburg in schiaga jeda Gmoa a Blosmusikapejn mid mea wia da Hejftn Blosinstrumentn. Hearna vo Rindan, Muschln und andere oafoche Blosinstrument san vo Naturvejkan bei religiösn Ritn eigsetzt worn und de Posaunen vo Jericho oda de Fanfarn vo da Remazeid belegn de Nutzung vo Blosinstrumentn im Oitatum. Ois ejtaste eahoitane Musiinstrumente vo Eiropa gejtn de rund 35.000 Joa oidn stoazeitlichn Knochnflötn, de wo in da Schwäbischen Alb gfundn worn san. Vorlaifa vo da heitign Blosmusi is voa oim de Militärmusi wia sa si nach de Tiaknkriag in Östareich und Bayern entwicklt hot. Im foigendn wead a Standard-Harmoniebesetzung ogfiaht, de wo je nach Komposition aa obweicha ko. „Harmoniebesetzung“ sogt ma, wenn a Blosorchestra mit Hoiz- und Blechblosan besetzt is. Hoizblosa Piccolofletn (ghead in Bayern ned dazua) 1. und 2. Queafletn 1. (2.) Oboe, 1. (2.) Fagott, Klarinettn in Es, 1.–3. Klarinettn, Bossklarinettn, 1. und 2. Oidsaxophon, 1. (2.) Tenorsaxophon, Baritonsaxophon, Blechblosa 1.–3. (4.) Trumpetn – (eng mensuriat) 1. und 2. Fliglhorn in B – (weit mensuriat) (haptsächli bei deitschsprochign Komponistn) 1. und 2. (3.) Kornett in B – (eng mensuriert) (haptsächli bei
De Jugoslawn san a Voiksgrubbm in de heiting Nochfoigestootn vom ehemoling Stoot Jugoslawien (wöicha vo 1919 bis 2003 existiart hod). Se san vateilt auf de Stootn Slowenien, Krowozien, Bosnien und Herzegowina, Serbien, Montenegro und Mazedonien. De Bekennung zu dera Voiksgrubbm is eingmächig, weil se de Leid ned definitiv zu ana vo de jeweiling Voika, de in de Nochfoigestootn lebm, bekenna kenna oda woin. Da Grund dafia is, dass sehr vüi Familien im domoling Jugoslawien gründt wurn san, wo de Öitan de vaschiednan Voiksgrubbm aughert hobm. Es is a domois politisch gern gseng gwesn, se ois "Jugoslaw" z' tituliarn. Zur Zeid ka de zoihnmäßige Stärkn vo de Jugoslawn nur gschätzt wern, weil bei de Voikszählungen in de Nochfoigestootn da Begriff "Jugoslawe" nimma augfiart wead. Vüi Leid bekennan se a nimma ois ethnische Jugoslawn, weils befürchtn, doduach Repressjonen in da Orbat und im Oitog z erleidn.
Großbritannien bezeichnd: Großbritannien (Insl), de Haptinsl vo de Britischn Insln im Noadatlantik Kinireich Großbritannien (1707–1801), Stoot nochm Zammschluss vo England (Stoot mid Wales) und Schottland Vaoanigts Kinireich Großbritannien und Irland (180]–1927), Voagängastoot vom heiting Vaoanigtn Kinireich Vaoanigts Kinireich (seit 1927), Kuazform vo da Stootsbezeichnung: Vaoanigts Kinireich vo Großbritannien und Noadirland England (Begriffsklearung)
Da Flåchgau is da nördlichste vo de fünf Gaue, in dé wås as Såizburga Lånd tradizionell eîdeud is. Er bstehd aus'n Bezirk Såizburg-Umgéwung und da Ståd Såizburg söim und is damid mid Åstånd da Gau mid de meistn Leid, de wås dort wohnan. In Flåchgau kã ma in vier Låndschåftn eîdeun: des Såizburga Beckn (åiso des Gebied, wo d'Såizåch aus de Åipm außarinnd) rund um d'Låndeshauptståd (åb da Mündung vo da Königsseeàchn), in Untalauf vo da Såizåch rund um Owandorf (bis nåch Sånkt Georng åwe), des Såizburga Seenlånd rund um Seekircha (mid Wållasee, Owadruma See, Mattsee) und des Såizburga Såizkåmmaguad rund um Sånkt Güing (mid Woifgångsee, Fuschlsee, Hintasee). Låndschåftli prägt wird da Flåchgau vor åim im Såizburga Beckn durch'n Untasberg südlich vo da Låndeshauptståd, der wås mid an vo seine Güpfün (im Såizburga Hochthron) d'Grenz zu Owabayan büidt. S'Såizburga Såizkåmmaguad is recht bergig, und dortn san de westlichn Auslaifa vo de Såizkåmmaguad-Berng, vom Gaisberg bis zan Zwöifahorn. Da nördliche Deu vom Flåchgau gherd zan Åipmvorlånd und is flåch-wellig, zwà gressane Erhéwungen san da Haunsberg und da Kolomånnsberg. Entlång vo da Såizåch san nu Auwåidgebiete. Seid'n 6. Jåhrhundat håd da Flåchgau Såizburggau ghàßn und wår, so wia à da Rest vom
Da pinzgauerische Dialekt is a Iwagongsdialekt vom Westmittl- zan Siidboarischn und is bekonnt fi sei hoschte Aussprouch. Im Onschluß find se a Wortlistn vo Pinzgauarische Wearta und Wortformen. A guate Iwasicht iwa de Pinzgauamundartn kon ma aa im Obschnitt Im Netz findn. Abort - Wasser (oder Plumps) Klosett ocha - herunter Ahn - Mutterschaf (auch Lämmerahn) Ahndl - Großvater Ahr - Mutterschaf oiche - hinunter Amper - Eimer a(n)diam - manchmal an Acht gebn (koa Acht geben) - beachten (nicht beachten, ignorieren) an Reim habn - Glück haben antrisch - unheimlich, beängstigend asch(t)ling - rückwärts (auch: aschtleng) Auffaohschtspfinstaog - Christi Himmelfahrt aufzwicken - (jemand) ärgern aofotzn - jemanden schlagen aognaggn - genickbrechen aoschauscheich - nicht schwindelfrei Aschtskitzl - Berberitze ausfisln - aussortieren, abschälen ausgschamb - unverschämt auskahn - verspotten, necken Atschelatschen - beliebte Variante des klassischen Versteckspielens (das Spiel heißt eigentlich: "A" zerlatschen) bacheiworm - fein warm Bachi - ganzes Stück (Bachi Speck) Bachikoch - süße Einbrennsuppe mit Zimt und Honig; gibt es nur am Hl. Abend zu Mittag Bahö - Wirbel, Lärm Bamblia - Baumblüte Bamrotz - Eichhörnchen ("Baum Ratte") Bantl - Band Baouscht - Bart Bäschta - Borsten batzig - weich baungitzn - bellen beangatt - spitzbübisch überdreht
Da Zhèng Hé (kin. 鄭和 / 郑和, W.-G. Cheng Ho), Gebuatsnam Mǎ Sānbǎo (馬三寶 / 马三宝), muslimischa Nama Hajji Mahmud Shams (* 1371 in Kunming in da Provinz Yunnan; † 1433 oda 1435) wor a kinäsischa Admirai. Da Zheng He hod mit grouße Flottn zwischn 1405 und 1433 siebn große Expeditiona inn Pazifik und an Indischn Ozean untanumma. Dabei hod er ned nur erfolgreich as Piratenunwesen bekämpft, sondan a d'Meeae bis nach Arabien und Ostafrika dafoascht. Seine Dschunken, de mit nei Masten angebli zu de größtn Holzschiffe vo alle Zeitn ghört hom, hom dabei mehr als 50.000 Kilometa zruckglegt. Sei Beinam San Bao (三寶) hod Spekulationa driba ausgläst, dass da Muslim Zheng He as historische Vorbuid fia de arabische Songgstoit Sindbad da Seefoara gwen sei kunnt. Da Zheng He is zua Zeid voda Ming-Dynastie in Kunyang, am heiting Puning, in da siidkinäsischn Provinz Yunnan ois Suhn vo ana muslimischn Famij gboren worn. Sei Geburtsnama war Ma He. Er war a direkta Nachkomm – in sechsta Generation – vom berihmtn, in de Deanst vo de Mongoln stehadn Minista Sayyid ’Umar Shams al-Dīn (1211–1279), dem seine Vorfoarn urspringli aus Buchara kema san und ois Nachfoarn vom Mohammed goitn hom. Sei Großvoda und